# Brit-sziget

### A Wikipédiából, a szabad lexikonból.

Nagy-Britannia szigete, az Ír-sziget és a kontinens között

A Brit-sziget vagy Nagy-Britannia szigete (angolul Great Britain) a Brit-szigetek legnagyobb szigete, amely az európai kontinenstől északnyugatra és az Ír-szigettől keletre fekszik. A Brit-sziget képezi az Egyesült Királyság területének nagy részét.

## [szerkesztés] Elnevezéseinek története és használata

### [szerkesztés] A Nagy-Britannia név

A Great Britain (Nagy-Britannia) név az angol nyelvben egyrészt földrajzi, másrészt politikai értelemben használatos. Földrajzi értelemben a Brit-szigetet értik alatta, míg politikai értelemben Anglia, Skócia és Wales területeinek az összességét, beleértve a hozzájuk tartozó kisebb szigeteket is.

Magyarul, illetve a nemzetközi használatban a Nagy-Britannia elnevezést (és egyes nyelveken a Britannia nevet, valamint az angolban a rövid Britain alakot) gyakran a Nagy-Britannia és Észak-Írország Egyesült Királysága név rövidítéseként, tehát az Egyesült Királyság szinonimájaként alkalmazzák. Máskor viszont Nagy-Britannia alatt az angol Great Britain fordításaként csak a Brit-szigetet értik („Nagy-Britannia szigete”). Ez kétértelmű használatot eredményez, mivel a királyság nagyobb területet ölel fel, mint a Brit-sziget. Ehhez hozzájárul a GB rövidítés is, amelyet az egész Egyesült Királyság jelölésére használ többek között az Általános Posta Unió, a Nemzetközi Olimpiai Bizottság, a NATO, a Nemzetközi Szabványügyi Szervezet (ISO) és egyéb szervezetek is. A kétértelmű „Nagy-Britannia” elnevezés helyett az angol Britain és GB megfelelőjeként az „Egyesült Királyság”, a Great Britain földrajzi név fordításaként pedig a „Brit-sziget” kifejezés használata helytállóbb.

### [szerkesztés] Hol van Kis-Britannia?

Geoffrey of Monmouth Historia Regum Britanniae című művében (1136 körül) Britannia major (azaz "Nagyobb Britannia") néven említi a Brit-szigetet, hogy megkülönböztesse a Britannia minor néven említett területtől, amely nagyjából a mai franciaországi Bretagne-nak felel meg. A "Bretayne the grete" (Nagy-Britannia) név már 1338-tól kimutatható a krónikákban, de hivatalossá csak akkor vált, amikor I. Jakab angol király 1604. október 20-án "Nagy-Britannia királyának" nyilvánította magát a bonyolultabb "Anglia és Skócia királya" cím helyett.

Az ír nyelv Walest jelöli An Bhreatain Bheag néven, ami Kis-Britanniát, vagy pontosabban "Kisebb Britanniát" jelent. Az írrel közeli rokonságban álló skót gael nyelv azonban Bretagne-t nevezi "A'Bhreatainn Bheag" néven.

Kis-Britannia (Little Britain) a címe a BBC televízió és rádió egy műsorának és Londonban van ilyen nevű utca is.

## [szerkesztés] Földrajza

A sziget 209 000 km²-es területével a Brit-szigetek közül messze a legnagyobb. Európa legnagyobb szigete, a világon pedig a nyolcadik legnagyobb. Jáva és Honshū után a világ harmadik legnépesebb szigete.

A sziget 10 szélességi fokot fog át észak-déli irányban. Földrajzilag keleten alacsonyan fekvő, hullámos tájak, nyugaton és északon dombos és hegyes vidékek jellemzik. A legutolsó jégkorszak vége előtt a Brit-sziget az európai kontinenssel összefüggő félsziget volt. A jégkorszak végén a jégtakaró olvadásával jött létre a La Manche csatorna, amely ma elválasztja a kontinenstől. A csatorna legszűkebb részén 31 kilométer.

A Brit-sziget éghajlata enyhébb, mint az északi félteke azonos szélességi fokon lévő más területei, a szigetek mellett elhaladó meleg Golf-áramlatnak köszönhetően. A legtöbb év a Brit-szigeten hűvös, de nem hideg, gyakoribbak a felhős, mint a tiszta napok és sok az eső.

## [szerkesztés] Történelme

## [szerkesztés] A Brit-sziget körüli szigetcsoportok

| Ez a földrajzi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/r/i/Brit-sziget.html"

Kategóriák: Csonkok (földrajz) | Csonkok 2007 januárjából | Szigetek | Az Egyesült Királyság földrajza

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- العربية
- Asturianu
- Български
- Bosanski
- Català
- Česky
- Cymraeg
- Dansk
- Deutsch
- Esperanto
- Español
- Eesti
- Euskara
- Suomi
- Français
- Gaeilge
- Galego
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Kurdî / كوردي
- Kernewek
- Latina
- Lietuvių
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Polski
- Português
- Rumantsch
- Romani
- Română
- Русский
- Sicilianu
- Sámegiella
- Simple English
- Slovenčina
- Slovenščina
- Српски / Srpski
- Svenska
- Тоҷикӣ
- Tagalog
- Tok Pisin
- Türkçe
- Tiếng Việt
- 中文